MMA:illa on päävastuu ohjelma-asiakirjojen laatimisesta, mukaan lukien painopisteet, joihin niiden strategiat perustuvat, ja tarvittavien kuulemisten järjestämisestä paikallistasolla. MMA:iden pyynnöstä niille on tarjottu ohjelmointiprosessin aikana teknistä apua MMA-assosiaatiopäätöksen 81 artiklan mukaisesti.

Kunkin MMA:n ohjelma-asiakirjan hyväksymiseen tarvitaan ainoastaan yksi muodollinen komission päätös, joka kattaa sekä strategiset suuntaviivat että yksityiskohtaisen ohjelman. Näin ollen ohjelma-asiakirjaa ei voida hyväksyä ennen kuin strategia ja toimenpideasiakirja on laadittu, ja niistä on sovittu muodollisesti. Budjettituki on suosituin hallintoaluekohtaisten määrärahojen täytäntöönpanomuoto MMA:issa.

Tässä yhteydessä on hyvä muistaa, että hallintoaluekohtaiset määrärahat on ehdotettu kohdennettavaksi sellaisille keskeisille aloille, jotka liittyvät selvästi seuraaviin aihepiireihin:

Karibian alueen MMA:ille järjestettiin kaksi alueellista neuvottelukokousta, helmikuussa ja syyskuussa 2016. Niissä edistyttiin Karibian alueellisen ohjelman määrittelyssä. Kolmas neuvottelukokous on määrä järjestää vuoden 2017 alussa, ja sen tavoitteena on saada ohjelman laatiminen päätökseen. Yhdennentoista EKR:n temaattisesta ohjelmasta järjestettiin työpaja helmikuussa 2016. Työpaja tarjosi MMA:ille mahdollisuuden päästä yhteisymmärrykseen kahden keskeisen alan (kestävä energia ja ilmastonmuutos, mukaan lukien katastrofiriskin vähentäminen) painopisteistä.

Karibia: kestävä energia ja meriluonnon monimuotoisuus;

Tyynimeri: ympäristö ja luonnonvarojen kestävä hallinta; alasektorit: a) ilmastonmuutos ja b) luonnon monimuotoisuus;

Intian valtameri: maa- ja meriekosysteemin havainnointi, hoito ja säilyttäminen;

temaattinen ohjelma (kaikki MMA:t): luonnonvarojen kestävä käyttö; alasektorit: a) ilmastonmuutos, ml. katastrofiriskin vähentäminen, ja b) kestävä energia.

Nämä painopisteet ovat kestävän kehityksen tavoitteen mukaisia ja tukevat näin ollen kehityksen kolmea pilaria eli taloudellista kehitystä, sosiaalista kehitystä ja ympäristönsuojelua MMA-assosiaatiopäätöksen tavoitteiden mukaisesti.

Useimmat MMA:t ovat ehdottaneet budjettitukea hallintoaluekohtaisten määrärahojen täytäntöönpanomuodoksi. Monissa tapauksissa (Bonaire, Curaçao, Ranskan Polynesia, Saba, Sint Eustatius sekä Wallis ja Futuna) siirtyminen aiemmin käytetystä hanketuesta budjettitukeen edustaa myönteistä kehitystä. Komissio on tukenut budjettitukiohjelmia säännöllisen vuoropuhelun avulla ja on tarvittaessa antanut ad hoc -tukea teknisen avun muodossa (eli arvioinut budjettitukeen oikeuttavaa tukikelpoisuutta tai sisällyttänyt yhdennentoista EKR:n ohjelmiin teknisen avun määrärahoja valmiuksien kehittämiseksi ja paikallishallinnon avustamiseksi yhdennentoista EKR:n täytäntöönpanossa).

Tekninen apu otettiin vuonna 2016 täysimääräisesti käyttöön kansallisten ja alueellisten tulojen ja menojen hyväksyjien tukemiseksi ohjelmointiprosessissa MMA-assosiaatiopäätöksen 81 artiklan mukaisesti. Vuoden 2016 loppuun mennessä tehtyihin teknisen avun sopimuksiin tai selvityksiin MMA:iden alakohtaisten strategioiden määrittelemiseksi tai MMA:iden budjettitukea koskevan tukikelpoisuuden selvittämiseksi oli käytetty yhteensä 2,71 miljoonaa euroa.

Alueellisella tasolla kuudestatoista ohjelmasta kymmentä varten on vahvistettu strategia, ja määrittelyvaihe on saatu päätökseen (Anguilla, Falklandinsaaret, Ranskan Polynesia, Uusi-Kaledonia, Pitcairn, Saba, Sint Eustatius, Sain Pierre ja Miquelon, Turks- ja Caicossaaret sekä Wallis ja Futuna). Lisäksi on laadittu kuusi ohjelmaa eli laatimisvaihe on saatu päätökseen (Anguilla, Saba, Sint Eustatius, Saint Pierre ja Miquelon, Turks- ja Caicossaaret ja Uusi-Kaledonia).

Näistä kuudesta ohjelmasta neljä on hyväksytty virallisesti: i) komission syyskuussa 2016 antama päätös yhdennentoista EKR:n ohjelma-asiakirjasta, joka koskee Saint Pierre ja Miquelonia, ja ii) komission joulukuussa 2016 antamat päätökset Saban, Saint Eustatiuksen sekä Turks- ja Caicossaarten ohjelma-asiakirjoista.

Komission jäsen Neven Mimica ja presidentti Stéphane Artano allekirjoittivat Saint Pierre ja Miquelonin ohjelma-asiakirjan Brysselissä 13. lokakuuta 2016. Tämän jälkeen Euroopan komissio teki lokakuussa 2016 virkamatkan Saint Pierre ja Miqueloniin. Matka tarjosi mahdollisuuden poliittiseen vuoropuheluun ja helpotti ensimmäisen, 7 miljoonan euron maksuerän suorittamista koskevien asiakirjojen laatimista. Erä maksettiin joulukuussa 2016.

Alueellisella tasolla on käynnissä Karibian ja Tyynenmeren alueellisten ohjelmien määrittelyvaihe.

Työ jatkuu vuonna 2016 saavutetun edistyksen pohjalta, ja vuosi 2017 on EU–MMA-kumppanuudelle erityisen tärkeä, sillä molemmat osapuolet ovat sitoutuneet useiden yhdennentoista EKR:n ohjelmien hyväksymiseen vuoden ensimmäisen puoliskon aikana.

Euroopan investointipankki (EIP)

Euroopan investointipankki hallinnoi MMA-investointikehyksen puitteissa määrärahoja, joka on tarkoitettu korkotukien ja teknisen avun rahoittamiseen (5 miljoonaa euroa yhdennentoista EKR:n MMA-määrärahoista). Näistä varoista on käytetty 600 000 euroa Thaitissa, Ranskan Polynesiassa, toteutetun toimen korkotukeen.

MMA-assosiaatiopäätöksessä mahdollistetaan myös lisärahoituksen myöntäminen (enintään 100 miljoonaa euroa kaudella 2014–2020) EIP:n omista varoista.

EIP teki omiin varoihinsa perustuvien MMA-määrärahojen osalta vuonna 2015 yhden lainasopimuksen Uuden-Kaledonian kanssa. Kyseessä oli 20 miljoonan euron investointilaina uuden sairaalan rakentamista varten. Sairaalasta tulee alueen johtava sairaala, ja se korvaa neljä nykyistä sairaalaa. Hanke toteutetaan tiiviissä yhteistyössä Ranskan kehitysyhteistyöviraston (Agence Française de Développement) kanssa. Kaikkien jäsenvaltioiden saatua takaussopimuksen ratifioitua lainaerän maksu suoritettiin kokonaisuudessaan 1. syyskuuta 2016.

Tulevaisuuden näkymät

MMA:iden on tärkeää jatkaa työtään tehokkaasti koko vuoden 2017 ajan, jotta ne saisivat hallintoaluekohtaiset ohjelmointiprosessinsa päätökseen ja voisivat edetä nopeasti ja tuloksekkaasti aluekohtaisia määrärahoja koskevassa ohjelmoinnissa, muun muassa tehostetun koordinoinnin avulla.

Tulevana vuonna on myös tärkeää pohtia EU:n kehitysyhteistyötä MMA:iden kanssa ja ottaa huomioon yhdennentoista EKR:n saavutusten arvioinnin tulokset. Arviointi on määrä tehdä vuoden 2017 alussa.